Ralph Midgley

Hiel Ralph Midgley (Linglänapüko: ) (pämotöl tü 1929, novul, d. 25id; ädeadöl tü 2024, mayul, d. 23id) äbinom Guvan Volapükanefa (sekü dalebüd cifala: ‚Brian Bishop’ ‹ de 2006 yanul 1, nüm: 1). Sis yels plu 30 ejäfom me Volapük. Älautom tidodemis mödik Völapüka (vü kels: „Volapük pro alan“ e „Volapük jäfedik“, ed i famikün: „Volapük vifik“), äjafom eli “Flenef bevünetik Volapüka”, ed äpübom dü yels mödik gasedi: „Vög Volapüka“: gased atimik teik löliko papenöl in Volapük, kel epladulon „Sirkülapenädi“ büik oma. Äredakom eli „Vög Volapüka” jü novul yela: 2014. Jäfed lanälik oma emögükon pro pluamanum Volapükanas anuik studi e dalärni Volapüka.

Id äbinom liman kadäma Volapüka de yel: 2007 (dönulifükam kadäma) ‹ jüesa 2015. Ün fin yela: 2015 ‹ äklemom calis valik okik pö Volapükamuf demü bäldot oka e fibikam logamafäga. Äbinom stimakadämal soga bevünetik Volapüka sis del balid dekula yela: 2015 ma dalebüd cifala: ‚Hermann Philipps’.

Älödom in Scunthorpe (Greta-Britän).

 Yüms plödik. 
In Volapük e Linglänapük:
 Volapük Vifik: tidodem famik ela ‚Midgley’ pro primölans
 Flenef bevünetik Volapüka.
 Sirkülapenäd, gased balid ela ‚Midgley’ (konlet no lölöfik).
 Volapükagrup lä el ‚Yahoo!’, kö päpladons vobots mödik ela ‚Ralph Midgley’.

Klad:Moteds ün 1929
Klad:Deadams ün 2024
Klad:Kadämans
Klad:Volapükans
Klad:Volapükans in Linglän
Klad:Volapükavans